Document ID: /roh_data/filtered/fineweb-2-filterrobots_roh.jsonl.gz/58049

Ucraina sancziunescha schurnalists e medias dal vest
- Gievgia, 17.9.2015, 7:17
Pervi dal conflict en l’ost da l’Ucraina ha il president ucranais Petro Poroschenko prolungà la glista da sancziun cun 400 ulteriuras persunas. La regenza ucranaisa ha publitgà la glista en l’internet.
Per ils pertutgads vala tranter auter in scumond d’entrar en il pajais. Sin la glista stattan er ils nums dad in schurnalist da la gasetta tudestga «Die Zeit», da 3 collavuraturs dal BBC a Moscau e dad in schurnalist spagnol
Las sancziuns pertutgan persunas e firmas ch’han mussà chapientscha per la politica da Moscau suenter l’annexiun da la Crim a la Russia.
RR novtads 07:00